15. ΝΟΜΟΘΕΤ. ΔΙΑΤΑΓΜΑ υπ’ αριθ. 1261 της 29/31 Οκτ. 1949 Περί συμπληρώσεως της περί Ανωτάτης Γεωπονικής Σχολής Νομοθεσίας. Άρθρ.1.-Έδρα επί μισθώ Ανωτάτης Γεωπονικής Σχολής Αθηνών, εφ’ όσον είναι κενή ή ήθελε κενωθή, δύναται δια Β.Δ/τος, προτάσει του Υπουργού της Γεωργίας εκδιδομένου μετά πρότασιν της Συνελεύσεως των Καθηγητών της Σχολής:α)Να μετατραπή εις έδραν επί επιμισθίω ή επιδόματι και αντ’ αυτής να μετατραπή έδρα επί επιμισθίω εις έδραν επί μισθώ, ή β)να συγχωνευθή μετ’ άλλης έδρας ή και να καταργηθή και αντ’ αυτής να συσταθή νέα έδρα, αρκεί εις αμφοτέρας τας περιπτώσεις ταύτας το σύνολον των επί μισθώ εδρών της Σχολής να μη υπερβή τον κατά τας σήμερον κειμένας διατάξεις αριθμόν των 19 τοιούτων. Η περίπτ. α' του παρόντος ισχύει και δια συμπεπληρωμένην έδραν μετ’ έγγραφον συγκατάθεσιν του κατέχοντος ταύτην Καθηγητού. Άρθρ.2.-(Αντικαθίσταται το άρθρ. 7 του Νόμ. 1844/1920, άρθρ. 12 του Δ/τος της 3 Δεκ. 1943 «περί κωδικοποιήσεως των διατάξεων περί Ανωτάτης Γεωπονικής Σχολής Αθηνών). Άρθρ.3.-1.Διδάκτορες, υπό της Ανωτάτης Γεωπονικής Σχολής Αθηνών, αναγορεύονται, πλην των αποφοίτων αυτής και οι κεκτημένοι πτυχίον της Γεωπονικής και Δασολογικής Σχολής του Πανεπιστημίου Θεσσαλονίκης ως και των Σχολών της αλλοδαπής των αναγνωριζομένων ισοτίμων προς ταύτην. 2.Η κατά τα άρθρ. 19 και 22 του Δ/τος της 3/12/43 «περί κωδικοποιήσεως των διατάξεων περί Ανωτάτης Γεωπονικής Σχολής Αθηνών» (άρθρ. 8 Νόμ. 937/43) προβλεπομένη προθεσμία λήψεως διπλώματος διδάκτορος δια τους ήδη υπηρετούντας εν αποσπάσει και επί θητεία επιμελητάς και βοηθούς προτείνεται επί μίαν τριετίαν, από της ισχύος του παρόντος. Άρθρ.4.-1.Δύναται ο Πρύτανις δι’ αποφάσεών του να μεταβιβάζη μέρος της δικαιοδοσίας του εις τον Προπρύτανιν, ή Αντιπρύτανιν και να αναθέτη την υπογραφήν ωρισμένων εγγράφων εις τον Προπρύτανιν, Αντιπρύτανιν, Προϊστάμενον Γραμματείας και Προϊστάμενον Λογιστηρίου. 2.(Αντικαθίστασται το εδάφ. 3 άρθρ. 27 του Δ/τος 3 Δεκ. 1943 «περί κωδικοποιήσεως των διατάξεων περί Ανωτ. Γεωπονικής Σχολής Αθηνών-εδάφ. 3 άρθρ. 17 Νόμ. 937/43). 